《蝶恋花 别情》
清代·佟世南

记得留伊留不住。马逐车驰，相送还随去。青山路尽大江横，此地生成离别处。

传道锦帆归鹤渚。门外桃花，不管韶光误。西湖犹自隔南湖，夜夜西风吹雁度。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。